**Αθήνα:** 13.11.2020

**Αρ. Πρωτ.: 1507**

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ενίσχυση λόγω των επιπτώσεων της πανδημίας σε άτομα με αναπηρία, χρόνιες παθήσεις, τις οικογένειές τους και τους μαθητές με αναπηρία**

Μέσω [επιστολής της στον πρωθυπουργό της χώρας Κυριάκο Μητσοτάκη η ΕΣΑμεΑ ζητά την άμεση οικονομική ενίσχυση των ατόμων με αναπηρία](https://www.esamea.gr/our-actions/rest-actions/5041-aitima-tis-e-s-a-mea-ston-prothypoyrgo-tis-xoras-gia-amesi-oikonomiki-enisxysi-ton-atomon-me-anapiria-xronies-pathiseis-kai-ton-oikogeneion-toys-poy-exoyn-pligei-apsssssssso-tin-pandimia), χρόνιες παθήσεις και των οικογενειών τους, που έχουν πληγεί από την πανδημία. Ταυτόχρονα ζητά να χορηγηθούν και στους μαθητές με αναπηρία ή/και χρόνια πάθηση προσβάσιμοι ηλεκτρονικοί υπολογιστές.

Οι πλέον πληττόμενοι είναι αυτοί που διαχρονικά αποτελούν τις κοινωνικά και οικονομικά ευάλωτες ομάδες του πληθυσμού της χώρας και οι πιο ευάλωτοι μεταξύ των ευάλωτων είναι τα άτομα με αναπηρία, με χρόνιες παθήσεις και οι οικογένειές τους. Βασιζόμενη στις εξαγγελίες του πρωθυπουργού στη Βουλή στις 12 Νοεμβρίου 2020, η ΕΣΑμεΑ τονίζει την άμεση ανάγκη ενίσχυσης της πλέον ευάλωτης κοινωνικής ομάδας.

Η αλήθεια είναι ότι τα άτομα με αναπηρία από την έναρξη της πανδημίας έως και σήμερα δεν έτυχαν καμίας συγκεκριμένης οικονομικής στήριξης, ενώ οι οικονομικές επιπτώσεις των περιοριστικών και απαγορευτικών μέτρων είναι ιδιαίτερα δύσκολες για αυτά τα άτομα καθώς και τις οικογένειές τους. Άλλωστε είναι αναγνωρισμένο το πρόσθετο κόστος λόγω αναπηρίας σε ήρεμες περιόδους- πόσο μάλλον σε συνθήκες πανδημίας.

Η προστασία της ζωής, η διασφάλιση αξιοπρεπούς επιπέδου διαβίωσης και ο σεβασμός των ανθρωπίνων δικαιωμάτων, είναι αδιαχώριστα.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |